Άννα Παναγιωτοπούλου

Η Άννα Παναγιωτοπούλου ( Κυψέλη 30 Ιουλίου 1947) είναι Ελληνίδα ηθοποιός και σεναριογράφος.

Βιογραφία
Γεννήθηκε στην Κυψέλη. Από τα παιδικά της χρόνια ήθελε να γίνει ηθοποιός. Μεγάλωσε σε μεγαλοαστικό περιβάλλον, το οποίο δεν είχε καμία σχέση με το θέατρο, ενώ και οι γονείς της δεν ήθελαν να ασχοληθεί με κάτι τέτοιο. Όταν την έστειλαν στην Ελβετία για σπουδές, γύρισε κρυφά και έδωσε εξετάσεις στο Εθνικό. Εκεί πρωτοσυνάντησε και τον Σταμάτη Φασουλή, με τον οποίο ήταν στην ίδια τάξη. 

Μαζί με τον Σταμάτη Φασουλή υπήρξαν βασικά μέλη στο Ελεύθερο Θέατρο -σχεδόν από τις απαρχές του- και πρωταγωνίστησαν στην πρώτη του μεγάλη επιτυχία Και συ χτενίζεσαι, που το έκανε γνωστό και αγαπητό στο ευρύ κοινό. Ανέβαζαν παραστάσεις ποικίλου ρεπερτορίου, από Μπρεχτ μέχρι Χουρμούζη. Μόνιμη «στέγη» απέκτησαν όταν πήγαν στο Άλσος Παγκρατίου. Παράλληλα, μέχρι τότε, οι συμμετέχοντες στον θίασο ασχολούνταν και με άλλες δουλειές για βιοπορισμό.  Το 1980, το Ελεύθερο Θέατρο σταμάτησε και ιδρύθηκε η Ελεύθερη Σκηνή, από την Άννα Παναγιωτοπούλου και τον Σταμάτη Φασουλή, που επρόκειτο ουσιαστικά για μια μετονομασία του Ελεύθερου Θεάτρου. Η Άννα Παναγιωτοπούλου συνέχισε με επιθεωρήσεις, στις οποίες έπαιζε αλλά έγραφε και το σενάριο.

Ευρέως γνωστή έγινε μέσω της συμμετοχής της σε τηλεοπτικές σειρές, αρχικά στη κρατική και στη συνέχεια στην ιδιωτική τηλεόραση. Σταθμός της τηλεοπτικής της καριέρας (και προσωπικό της ''φαβορί'') ,θεωρείται η ενσάρκωση της «Μαντάμ Σουσούς» στην ομότιτλη διασκευή του μυθιστορήματος του Δημήτρη Ψαθά (μαζί με τους Θανάση Παπαγεωργίου και Άγγελο Αντωνόπουλο).

Τεράστια επιτυχία σημείωσαν επίσης οι σειρές: Οι τρεις Χάριτες (στο πλευρό των Μίνας Αδαμάκη, Νένας Μεντή, Άννας Κυριακού) και Ντόλτσε Βίτα (μαζί με Κατιάνα Μπαλανίκα, Μαρία Καβογιάννη, Μαρία Φωκά, Θανάση Ευθυμιάδη, Κατερίνα Ζιώγου, Παύλο Ορκόπουλο, Γαλήνη Τσεβά κ.ά.), που θεωρούνται ''κλασικές''.

Την τηλεοπτική σεζόν 2003-2004, συμπαρουσίαζε μαζί με τον Φώτη Σεργουλόπουλο, τον Χρήστο Ευθυμίου, τον Μένιο Σακελλαρόπουλο, τον Κλέονα Γρηγοριάδη και την Ματθίλδη Μαγγίρα, το τηλεπαιχνίδι Το show των εκατομμυρίων, το οποίο έκανε πρεμιέρα τον Οκτώβριο του 2003 από το MEGA.

Προσωπική ζωή 
Παντρεύτηκε το 1972. Απεκτησε ενα γιο τον Δημήτρη (1973),  που της χάρισε ενα εγγόνι. Ζει στον Λυκαβηττό αλλά περνάει μεγάλα χρονικά διαστήματα, έως και χρόνο, στην Τήνο.

Θεατρογραφία 
Πριν αποφοιτήσει από το Εθνικό, είχε συμμετάσχει το 1968 στην παράσταση Άλκηστις του Ευριπίδη με πρωταγωνίστρια την Ελένη Χατζηαργύρη.

Ελεύθερο Θέατρο - Ελεύθερη Σκηνή

Επιθεωρήσεις

Θέατρο

Φιλμογραφία

Κινηματογράφος 

Έχει γράψει το σενάριο για της τηλεοπτικές  σειρες του Mega Channel Ροζαλία (1993), Μοναχους Μοναχους (1997)  και έγραφε κείμενα για τη ραδιοφωνική εκπομπή Εδώ Λιλιπούπολη, όπου έδωσε και τη φωνή της στο χαρακτήρα της Χιονάτης. Τέλος, έχει τραγουδήσει και πολλά τραγούδια για τις θεατρικές παραστάσεις που πρωταγωνιστούσε.

Μπα, πήγε κιόλας 12 λέγεται η ραδιοφωνική εκπομπή που κάνει η Άννα Παναγιωτόπουλου στο Δεύτερο πρόγραμμα. Η εκπομπή μεταδίδεται ζωντανά κάθε Δευτέρα στις 12 το βράδυ.

Τηλεόραση

Παραπομπές

Εξωτερικοί σύνδεσμοι
H Άννα Παναγιωτοπούλου στο IMDB
RetroDB - Άννα Παναγιωτοπούλου
Lifo - Άννα Παναγιωτοπούλου, 15/2/2007

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Έλληνες κωμικοί